درنووالدینو/پالونکو،

 د ښوونې او روزنې څانګه د ویکټوریا د ښوونځي زده کونکو ته چې د سیلابونو له امله زیانمن شوي د مرستې وړاندیز کوي.

هغه کورنۍ چې کوراو/یا د کورتوکي یې د سیلابونوله امله زیانمن شوي وي کولای شي د دوی په کورنۍ کې د ښوونځي د هرزده کونکي لپاره مرستې ته لاسرسی ومومي ترڅو د ښوونځي اړین توکي بدل کړي، په ګډون د:

* د ښوونځي د یونیفورم اړوند شیان
* بوټان
* لپ ټاپ
* د لپ ټاپ بکسه
* سیم کارت د انټرنیټ له ډاټا سره
* د قرطاسې کڅوړه
* د حساب ماشین
* هیډفونونه/ګوشکی
* د کاربوټان
* د کارجامې
* د لامبوجامې او توکي
* د لمرضد کریم

 دهراغیزمن زده کونکي لپاره د توکود بدلولولپاره مرسته چې تر 1,200 ډالرو پورې بیه ولري:

* کورته زیان او له لاسه ورکول ؛ او/یا
* د کورتوکیو/ اړونده شیانوته زیان یا له لاسه ورکول

 **څنګه غوښتنلیک ورکولای شئ**

مهرباني وکړئ د مرستې لپاره د خپلې غوښتنې د ثبتولو لپاره د ښوونې او روزنې له څانګې سره په 663 338 1800 شمېره اړیکه ونیسئ. د ټیلیفون مستقیمه کرښه د اونۍ په ورځوکې د سهار له 8:30 بجو څخه د ماښام تر6:00 پورې پرانیستې وي. د ویکټوریا د دولتي، کاتولیک او خصوصي ښوونځیوزده کونکو ته به مرستې برابره شي.

 د غوښتنلیک د پروسې د یوې برخې په توګه، د ټیلیفون په جریان کې به له تاسو څخه وغوښتل شي چې لاندې معلومات چمتو کړئ:

* کورنی نوم
* د کورنۍ د اړیکو معلومات د بیلګې په توګه، پته، ټیلیفون، بریښنالیک
* اغیزې د بیلګې په توګه، د کورتوکیو/ اړونده شیانوته زیان رسېدل یا له لاسه ورکول
* د ویکټوریا د ښوونځي نوم یا نومونه
* ستاسو په کورنۍ کې د ښوونځي د عمرد زده کونکو شمېر

 د مستقیمې ټیلیفوني کرښې کارکوونکي به ستاسې دغوښتنې معلومات ، اړونده چارواکو ته واستوي ترڅو ستاسو د ښوونځي له لارې تاسو ته مرسته چمتو شي.

مهرباني وکړئ د سیلاب ځپلو کورنیو لپاره د نورو مرستو او معلوماتو لپاره [د ښوونې او روزنې د څانګې ویب پاڼې](https://www.vic.gov.au/flood-event-support-children-students-and-families) ته ورشئ.

د هغو کورنیو لپاره چې زده کونکي یی په دولتي ښوونځيو کې درس وایی ژباړونکي شته په دې اړه 450 131 شمیرې ته زنګ ووهي.

په درنښت

مدیر